Vi har netop kunnet konstatere, at der er stemning for, at artiklen om Forenede Demokrater anses som notabel, se nærmere . Forenede Demokrater har stillet op til et enkelt kommunalvalg og er ikke kommet ind. Det er der mange, der har gjort før Forenede Demkrater, og det er der nok også mange andre, der kommer til at gøre siden. En hurtig Google-søgning viser ca. 8.400 hits på søgning på "Forenede Demokrater". 
Det lidt mere kontroversielle parti Danskernes Parti stillede også op ved seneste kommunalvalg. I popularitetskonkurrencen på Google opnår "Danskernes Parti" ca. 79.700 hits. Det er min fornemmelse, at Danskernes Parti i langt højere grad har været medieeksponeret end Forenede Demokrater, og det er min opfattelse, at der med den markant mere lempelige bedømmelse af Forenede Demokrater er lagt op til en praksis, hvor vi bør medtage langt flere lokallister og enmandspartier m.v. Det sidste mener jeg egentlig ikke er noget problem, bortset fra, at vi skal bruge noget arbejde til at rydde op i selvpromovering af diverse partier, når artiklerne oprettet, men det er vel til at overkomme. () 21. apr 2014, 15:00 (CEST)
 Kommentar Pointen er jo netop, at den tidligere praksis synes at være fraveget, idet der nu synes at gælde en praksis om, at et parti, der "blot" har stillet op til en kommunalvalg uden at være kommet ind, har notablitet alene af den årsag. Det er sågar således, at der tegner sig et flertal for, at selv partier uden politik og uden at have stillet op til noget, er notable. Så gendannelsesforslaget er blot en simpel konsekvens af denne noget mere lempelige praksis. Du har så fuldstændig ret i, at også Christianialisten og Dovne Roberts parti burde kunne gendannes, hvilket vel næppe heller vil være en væsentlig katastrofe. - Det bizarre er blot, at Danskernes Parti på alle parametre har været markant mere omtalt - på godt og ondt - end Forenede Demokrater, ligesom partiet på samme måde som Forenede Demokrater har stillet op til præcis det samme valg i flere forskellige kommuner. Forenede Demokrater er konkluderet notable - Men ikke Danskernes Parti. Og dette sidste savner jeg noget argumentation for. Det nytter ikke noget at have én standard for nogle partier og en anden for andre partier. () 25. apr 2014, 17:02 (CEST)
Blot lige for fuldstændighedens skyld bemærkes, at vi har artikler om Folkebevægelsen Ret- & Velfærd, Folkesocialistisk Alternativ, Grønne Demokrater, Kommunistisk Parti, Kommunistisk Parti i Danmark, Kommunistisk Samling, Miljøpartiet Fokus, Danmarks Nationalsocialistiske Bevægelse, Nihilistisk Folkeparti, Opstillingslisten, Social Balance (parti), Stop Islamiseringen af Europa, og Visions-Partiet. Så vidt jeg kan se er det kendetegnende for dem alle, at de som Danskernes Parti har stillet op til regionalrådsvalg/kommunalvalg uden succes. Bortset fra Opstillingslisten er der tale om fornuftige artikler om mindre partier, der indeholder relevant information. Det står mig ikke klart, hvorfor Danskernes Parti skal bedømmes anderledes. () 28. apr 2014, 13:37 (CEST) 
 Kommentar Nu kan jeg kun tale for mig selv, men min modvilje mod at gendanne artiklen Danskernes Parti har intet at gøre med politisk holdning. Partilederen Daniel Carlsen mener jeg f.eks. er klart notabel, derimod er "Alternativet" (se Wikipedia:Sletningsforslag/Alternativet_(parti)) efter min mening ikke en artikel værd (endnu). Det er først og fremmest brugbarhedsovervejelser, der ligger bag mine tilkendegivelser, ikke politiske overvejelser -- () 28. apr 2014, 13:59 (CEST)
Jeg tror nu heller ikke, at modviljen mod artiklen har politiske undertoner, således som nogle har antydet. Vi har artikler om Danmarks Nationalsocialistiske Bevægelse og Stop Islamiseringen af Europa, der vel begge ligger nogenlunde på linje med DP. Så inkonsekvensen er desto mere uforklarlig IMO. () 28. apr 2014, 14:11 (CEST)
